Diari Oficial de la Generalitat Valenciana


Sumari del DOGV 5705, del 18-02-2008 (2008/1868)

RESOLUCIÓ de 3 de desembre de 2007, de la Direcció General per al Canvi Climàtic, per la qual es modifica l'autorització ambiental integrada atorgada a l'empresa Cemex Espanya, SA per a la fàbrica de ciment gris i la planta d'assecament tèrmic de fangs de depuradora al terme municipal d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1868


Data del document
:   03-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alacant
    * empresa privada
    * gestió de residus
    * edifici industrial
    * ciment

RESOLUCIÓ de 3 de desembre de 2007, de la Direcció General per al Canvi Climàtic, per la qual es modifica l'autorització ambiental integrada atorgada a l'empresa Cemex Espanya, SA per a la fàbrica de ciment gris i la planta d'assecament tèrmic de fangs de depuradora al terme municipal d'Alacant. [2008/1868]  
Vist l'expedient 27/04 IPPC, instruït a instàncies de l'empresa Cemex Espanya, SA, s'emet aquesta resolució de conformitat amb els següents  
Antecedents de fet  
Primer. Amb data 2 d'agost de 2007 el director general per al Canvi Climàtic dicta una resolució per la qual s'atorga l'autorització ambiental integrada a l'empresa Cemex Espanya, SA, amb el número 088-07/AAI/CV, per a les instal·lacions existents de fabricació de ciment gris, com també les noves instal·lacions consistents en una planta d'assecament tèrmic de fangs de depuradora i una instal·lació de valoritació de fangs secs en el forn de la fàbrica de ciment, la qual s'ha d'efectuar a la partida Fontcalent B26/B28 d'Alacant.  
Segon. En l'esmentada resolució d'autorització ambiental integrada s'estableix per als valors límit d'emissió d'emissions canalitzades que es podran autoritzar exempcions en els casos en què el COT i el SO2 no procedisquen de la incineració de residus.  
Tercer. Amb data 23 de novembre de 2007, Cemex Espanya, SA presenta en el Registre General de la conselleria de Medi Ambient, Aigua, Urbanisme i Habitatge un escrit en el qual sol·licita l'exempció del límit de SO2 i COT establida en la resolució d'autorització ambiental integrada. A l'escrit acompanyen com a annexos les mesures d'autocontrol per a aquests paràmetres en la ximenera del forn, informe de la Universitat d'Alacant i certificat emés per OCA.  
Fonaments de dret  
Primer. L'apartat 1.4 de l'annex II del Reial decret 653/2003, de 30 de maig, sobre incineració de residus, preveu que l'autoritat competent podrà autoritzar exempcions als valors límit d'emissió de COT en els casos en què no procedisca de la incineració de residus.  
Segon. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, per la qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc, resolc:  
Modificar la Resolució de 2 d'agost de 2007 per la qual s'atorga l'autorització ambiental integrada a l'empresa Cemex Espanya, SA en els aspectes següents:  
En l'apartat primer de la resolució, on diu:  
1.1.2. Emissions canalitzades  
Emissions procedents del forn quan s'utilitzen combustibles alternatius:   
CONTAMINANT VALOR LÍMIT  
SO2 50 mg/Nm³  
COT 10 mg/Nm³  
Ha de dir:  
CONTAMINANT VALOR LÍMIT  
SO2 600 mg/Nm³  
COT 30 mg/Nm³  
València, 3 de desembre de 2007.- El director general per al Canvi Climàtic: Jorge Lamparero Lázaro.